
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 53 

4 Μαρτίου 2014 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 29 
Τροποποίηση του π.δ. 32/2004 «Σύσταση και Οργανισμός 
της Γενικής Γραμματείας της Κυβέρνησης» (Α' 28)» 
και του π.δ. 2/2011 «Μετατροπή του Πολιτικού Γ ρα¬ 
φείου Πρωθυπουργού σε Γενική Γραμματεία Πρω¬ 
θυπουργού» (Α' 5)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 82 παρ. 2 του Συντάγματος, 

β) Των άρθρων 86 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα (π.δ.63/2005, 
Α' 98). 

γ) Του π.δ. 57/2013 (Α'108) «Τροποποίηση του π.δ.32/2004 
“Σύσταση και Οργανισμός της Γ ενικής Γ ραμματείας της 
Κυβέρνησης” (Α' 28)» και του π.δ. 2/2011 “Μετατροπή του 
Πολιτικού Γ ραφείου Πρωθυπουργού σε Γ ενική Γ ραμμα- 
τεία Πρωθυπουργού” (Α'5)». 

δ) Του π.δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας» (Ν.Δ.), ως Πρωθυπουργού (Α' 140). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθμ. 33/2014 γνωμοδότηση του Συμβου¬ 
λίου της Επικράτειας, με πρόταση του Πρωθυπουργού, 
αποφασίζουμε: 

Άρθρο 1 

Η περίπτωση ιγ' του άρθρου 6 του π.δ. 32/2004 (Α'28), 
όπως το άρθρο αυτό αναριθμήθηκε με το άρθρο μόνο 
παρ. 9β' του π.δ. 179/2004, τροποποιήθηκε με το άρθρο 
μόνο παρ. 10 του π.δ. 179/2004, κωδικοποιήθηκε στο 
άρθρο 77 του Κώδικα Νομοθεσίας για την Κυβέρνηση 
και τα Κυβερνητικά Όργανα (π.δ. 63/2005) και αντικα- 
ταστάθηκε με το άρθρο 1 του π.δ. 57/2013 (Α'108) αντι¬ 
καθίσταται ως εξής: 

«ιγ. Μεριμνά για την έκδοση χρηματικών ενταλμάτων 
προπληρωμής, εντολών πληρωμής προς τους υπολόγους 
και τον εν γένει έλεγχο των υπολόγων των ενταλμάτων 
αυτών, καθώς και για τον έλεγχο και την εκκαθάριση 
των κάθε είδους δαπανών προμηθειών ή εκτέλεσης ερ¬ 
γασιών, συμπεριλαμβανομένης της έγκρισης μίσθωσης 


γραμμών τριψήφιων τηλεφώνων και της εκκαθάρισης 
της σχετικής δαπάνης αυτών για χρήση της Προεδρίας 
της Δημοκρατίας, των μελών της Κυβέρνησης, της Γ ενι¬ 
κής Γ ραμματείας Κυβέρνησης, των Γ ενικών Γ ραμματέων 
Υπουργείων, των Ειδικών Γραμματέων Υπουργείων και 
φορέων της Κεντρικής Κυβέρνησης, του Προέδρου, των 
Αντιπροέδρων και υπηρεσιών της Βουλής, του Γ ενικού 
και του Ειδικού Γραμματέα της Βουλής, του Εκπροσώ¬ 
που Τύπου του Υπουργείου Εξωτερικών, του Προέδρου 
του Συμβουλίου Οικονομικών Εμπειρογνωμόνων, των 
Αρχηγών και των Υπαρχηγών των Ενόπλων Δυνάμεων, 
της ιεραρχίας της ΕΥΠ, της ιεραρχίας των Σωμάτων 
Ασφαλείας, καθώς και των Κέντρων Επιχειρήσεων των 
Ενόπλων Δυνάμεων και των Σωμάτων Ασφαλείας, του 
Ελληνικού Οργανισμού Εξωτερικού Εμπορίου (ΟΠΕ), του 
Εθνικού Κέντρου Επιχειρήσεων Υγείας, του Γ ραφείου 
ΕΟΤ, του Διοικητή της Τράπεζας της Ελλάδος, του φο¬ 
ρητού τηλεφώνου στρατιωτικών ασκήσεων, του ΚΑΑΥ 
Αγ. Ανδρέα, του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α), του Ενιαίου Κέντρου Συ¬ 
ντονισμού Έρευνας και Διάσωσης, του Κέντρου Επιχεί¬ 
ρησης Πολιτικής Προστασίας και του Συντονιστικού 
Διυπουργικού Οργάνου». 

Άρθρο 2 

Η περίπτωση στ' της παραγράφου 3 του άρθρου 2 του 
π.δ. 2/2011 (Α'5), όπως αντικαταστάθηκε με το άρθρο 2 
του π.δ. 57/2013, αντικαθίσταται ως εξής: 

«στ. Μεριμνά για την έκδοση χρηματικών ενταλμάτων 
προπληρωμής, εντολών πληρωμής προς τους υπολόγους 
και τον εν γένει έλεγχο των υπολόγων των ενταλμάτων 
αυτών, καθώς και για τον έλεγχο και την εκκαθάριση 
των κάθε είδους δαπανών προμηθειών ή εκτέλεσης ερ¬ 
γασιών, συμπεριλαμβανομένης της έγκρισης μίσθωσης 
γραμμών τριψηφίων τηλεφώνων και της εκκαθάρισης 
της σχετικής δαπάνης αυτών για χρήση των Αρχηγών 
ή άλλων στελεχών των Πολιτικών Κομμάτων που συμ¬ 
μετέχουν στην Κυβέρνηση, των διευθυντικών στελεχών 
της Γ ενικής Γ ραμματείας Πρωθυπουργού, του Προϊστα¬ 
μένου του Διπλωματικού Γ ραφείου Πρωθυπουργού και 
συμβούλων του Πρωθυπουργού». 

Άρθρο 3 

Η παράγραφος 2 του άρθρου 11 του π.δ. 32/2004, όπως 
το άρθρο αυτό αναριθμήθηκε με το άρθρο μόνο παρ. 

9β' του π.δ. 179/2004 και κωδικοποιήθηκε στο άρθρο 83 
παρ. 2 του Κώδικα Νομοθεσίας για την Κυβέρνηση και 
τα Κυβερνητικά Όργανα (π.δ. 63/2005) αντικαθίσταται 
ως εξής: 

«2. Στη Γενική Γραμματεία της Κυβέρνησης ανήκει η 
διαχείριση και εποπτεία των κτιρίων στα οποία στεγά¬ 
ζονται οι υπηρεσίες της και του περιβάλλοντος αυτά 
χώρου, καθώς και η διαχείριση, συντήρηση και εποπτεία 
των ανηκόντων σε αυτή επίπλων, σκευών και κάθε άλ¬ 
λου εξοπλισμού τους, των μηχανημάτων, των οχημάτων 
και του αναλώσιμου ή μη υλικού που διατίθενται για τις 
ανάγκες των υπηρεσιών της». 

Άρθρο 4 

Στις διατάξεις του κυρωθέντος με το άρθρο πρώτο 
του π.δ. 63/2005 Κώδικα Νομοθεσίας για την Κυβέρνηση 
και τα Κυβερνητικά Όργανα επέρχονται οι ακόλουθες 
μεταβολές, σύμφωνα με τα οριζόμενα στα άρθρα 1 και 
2 του παρόντος: 


α. Αντικαθίσταται η περίπτωση ιγ' του άρθρου 77 του 
Κώδικα Νομοθεσίας για την Κυβέρνηση και τα Κυβερνη¬ 
τικά Όργανα (π.δ. 63/2005) - κατ’ άρθρο 1 του παρόντος. 

β. Αντικαθίσταται η παράγραφος 2 του άρθρου 83 του 
Κώδικα Νομοθεσίας για την Κυβέρνηση και τα Κυβερνη¬ 
τικά Όργανα (π.δ. 63/2005) - κατ’ άρθρο 3 του παρόντος. 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Φεβρουάριου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

